Räpina Aianduskooli täienduskoolitus

Lillekasvatus algajale
2025-03-26 - 2025-06-25 | Räpina Aianduskool, Aianduse 6, Räpina, Eesti
Koht: Räpina Aianduskool, Aianduse 6, Räpina
Toimumise aeg: 26.03. – 25.06.2025 Koolituspäevad on K: 26.03.; 21.05. ja 25.06. algusega kell 9:00.
Maht: 26 ak tundi, millest 18 kontakttundi
Hind: 180€
Koolituse läbiviijad: Merike Aomets, Räpina Aianduskooli kutseõpetaja

Sihtrühm
Algajad lillekasvatuse huvilised, aiandusliku hariduseta inimesed, abi- ja hobiaednikud.
Koolituse alustamise nõuded: arvutioskus algtasemel ja algteadmised taimedest.
Õpiväljundid
Koolituse läbinu

teab ja mõistab lillekasvatuse põhitõdesid ning oskab neid rakendada lillede edukaks kasvatamiseks ja hooldamiseks;
koostab omandatud teadmiste ja praktiliste kogemuste põhjal lillede kasvatamise hooldusplaani;
arvestab lillede kasvatamisel lillede kasvunõuetega;

Õppe sisu
A: Auditoorne ja praktiline õpe (8h)
1. Sissejuhatus lillekasvatuse maailma: Lillede olemus.
2. Lillede valik ja planeerimine: Tänapäeval enamkasvatatavad lilled.
3. Lillede valimine vastavalt kasvutingimustele ja hooldusele.
4. Amplis kasvatatavad lilled, lillekastides kasvatatavad lilled
5. Kastmine ja väetamine, sobiva väetise leidmine, sobivad väetiskogused
6. Lillede erivajadused kasvufaaside järgi.
7. Lillede kahjustajad. Ennetusmeetmed ja tõrje võimalused.
8. Lillede istutamise ajad ja hooldamine.
9. Paljundamine ja hooldamine: Taimehooldusplaan. Lillede paljundamise erinevad meetodid: generatiivne ja vegetatiivne paljundamine. Hooldustööd lillede kasvatamisel.
10. Taimehooldusplaani koostamine juhendi läbiarutamine.
B: Praktiline õpe (10h)
1. Praktilised tegevused lillede generatiivsel paljundamisel
2. Lillede vegetatiivse paljundamise võtted
3. Lillede (istutamise ajad) hooldustööd.
C: Iseseisev töö (8 h)
Taimehooldusplaani koostamine (hooldusplaan koostatakse 3-4 lille kohta vastavalt juhendile)
Hindamismeetod: kaheosaline arvestus, mis koosneb:
a) Vabal valikul 3-4 liigi kasvatus- ja hooldusplaani koostamine.
b) Test.
Koolituse edukalt lõpetajale väljastatakse täienduskoolituse tunnistus.
Kursusel osaleja isikuandmete kogumise aluseks on haridus- ja teadusministri määrused 18.09.2013.nr.33 ja 19.06.2015 nr.27. Kursusel osalemise avalduse esitamisega (nii veebivormi kui ka suuliselt kohapeal, telefoni ja e-posti teel) kinnitate, et lubate enda andmeid, mis on käesoleva kursuse käigus kogutud, Räpina Aianduskoolil kasutada statistika tegemiseks ja tagasisideküsitluste läbiviimiseks.
Kursusel osalemiseks on vajalik eelregistreerimine, sest kohtade arv on piiratud. Registreerimine kursusele lõpetatakse hiljemalt 5 tööpäeva enne koolituse algust või õppegrupi täitumisel.
Alloleva registreerimisvormi täitmise ja edastamisega kinnitate, et olete tutvunud täienduskoolituse õppekorralduse ja kursuse õppekavaga.
Lisainfo koolitusjuhilt tel: 56671936 või koolitus@aianduskool.ee Grupi mittetäitumisel on Räpina Aianduskoolil õigus kursuse algust edasi lükata või kursus ära jätta.
Registreerumisvormi edastamine ei garanteeri kohta õppegrupis. Kursusehuviliste nimekirja lisamise alus on korrektselt täidetud registreerimisvorm. Mh * väljad on kohustuslikud ja kui maksja andmeid ei ole sisestatud, koostatakse arve eraisikule. Õppegruppi arvamine toimub avalduste laekumise järjekorras, koha õppegrupis tagab ettemaksuarve tasumine. Koolitusjuht võtab teiega enne kursuse algust veel ühendust!
Registreerumine lõppenud

Graafiline disain ja videotöötlus vabavaraliste programmidega
2025-04-03 - 2025-05-16
Koht: Räpina Aianduskool, Aianduse 6, Räpina
Aeg: 03.04. – 16.05.2025 Kokku 9 kontaktõppepäeva. Koolituse edukaks lõpetamiseks on vajalik osaleda kõikidel õppepäevadel.
Õppepäevad on N-R: 03. – 04.04.; 10.04.; 24. – 25.04.; 08. – 09.05.; 15. – 16.05.
Maht: 2EKAP / 71 ak tundi (60 kontakttundi),
Hind: Osalejale tasuta, kaasrahastatakse ESF ja Eesti riigi vahenditest “Täiskasvanuhariduse arendamine ja mitteformaalsete õppimisvõimaluste pakkumine” meetme raames haridus- ja teadusministri 23.01.2025 käskkirja nr 1.1-2/25/10 alusel.
Õppejõud: Inga Talvis, Jaago Käsitöötalu ja Targa Aia perenaine. Koolitajal on õpetaja kutse kunsti, käsitöö ja kodunduse erialal ning laialdane kogemus käsitööalaste koolituste ja õpitubade elluviimisel alates aastast 2008, praktik veebiturunduses ning veebiturunduse koolitusi läbi viinud alates 2015.aastast.
Koolitusjuht: Elina Oeselg, 56671936, elina.oeselg@aianduskool.ee
Sihtgrupp
Ettevõtlusega alustav või juba tegutsev mikro- või väikeettevõtja/ettevõtte töötaja käsitöö, disaini, põllumajanduse või maaturismi sektoris, kes on valmis oma toodet/teenust veebi kaudu turundama/müüma, aga kellel puudub ettevalmistus toote/teenuse mõjusaks visualiseerimiseks, s.h tootefotode tegemiseks, turundusmaterjalide loomiseks, sotsiaalmeedia videote loomiseks.
Koolituse alustamise tingimused: Arvutioskus algtasemel (OSKA kriteeriumite järgi); internetiühendusega isikliku arvuti kasutamise võimalus; pildistamis- ja filmimisvahendi olemasolu (nutitelefon või fotoaparaat).
Õpiväljundid
Kursuse läbinu:

Lavastab ja pildistab erinevates valgustingimustes ja oludes toodete ja teenuste müüki toetavaid visuaale- fotosid ja videosid, kasutades sobivaid tehnilisi lahendusi ja kompositsioonivõtteid.
Töötleb ja monteerib materjali vabavaraliste veebiprogrammide toel vastavalt enda eesmärkidele. Kaotab vajadusel fotodelt detaile, parandab vigu, kohendab valgust, monteerib videosid, lisab ja töötleb audiofaile jne.
Kasutab tehistaibu (AI) tasuta võimalusi oma visuaalide täiustamiseks, rakendades sobivaid tehnikaid visuaalide kvaliteedi parandamiseks ja loovaks täiustamiseks.
Loob vabavaraliste veebiprogrammide abil oma turunduseesmärkidele vastavaid kodulehe- ja sotsiaalmeediavisuaale, reklaammaterjale, plakateid, kuulutusi jms.
Järgib intellektuaalse omandi kasutamise põhimõtteid ja kasutab vastutustundlikult tasuta või osaliselt tasuta kujundusressursse, olles teadlik autoriõiguse nõuetest ja allikate austamisest.
Rakendab veebihügieeni ja küberturvalisuse põhimõtteid oma digitaalse loomingu jagamisel ja kasutamisel, järgides AI abil loodud visuaalide kasutuspiiranguid ja ennetades küberturvalisuse ohte.

Õppesisu
A: Teoreetiline õpe (24h)
▪ Mõjuva visuaali loomise alused: kompositsioon, ruumi loomine, kolmandikud, pööratus,
fookus, komponendid, raamimine. (3 tundi),
▪ Tootefoto ja toodet toetav foto. Foto turunduses. Väärtust loov pildipostitus. Sotsiaalmeedia sisuloome pildiformaadis (3 tundi)
▪ Väärtust loov videosisu. Sotsiaalmeedia sisuloome videoformaadis. Facebook. Instagram. (4 tundi)
▪ Pildistamistehnika- kaamerad ja abivahendid. Ava, säri, ISO, valgebalanss. Valgus, bokeh,
teravussügavus. (3 tundi),
▪ Sissejuhatus fototöötlusesse: graafilise disaini alused, erinevad vabavaralised programmid
ja nende võimalused (2 tundi),
▪ Sissejuhatus videoloomesse: klippide kavandamine ja komponeerimine, videotöötluse alused, vabavaralised programmid ja nende võimalused, videosisu formaat ja kvaliteet. (2 tundi)
▪ Turundusmaterjalide kujundamine vabavaraliste veebiprogrammide abil (2 tundi),
▪ Üleslaadimine sotsiaalmeediasse. Kõrge lennuga digisisu kaks mõõdet (2 tundi),
▪ Tehistaibu võimalused pildi- ja videoloomes. AIga seotud küberhügieen (1 tundi)
▪ Intellektuaalne omand ja autorikaitse. Veebiturvalisus. Veebiressursid tasuta
kasutamiseks (Creative Market, Pngtree, Rawpixel, Canva)(2 tundi)
B: Praktiline õpe (36h)
▪ Mõjuvate fotode pildistamine. Pildistamise tehnikad. Fokusseerimine.
Valgus (4 tundi),
▪ Fototöötlus vabavaraliste programmide abil (Ipiccy, Befunky) (8 tundi),
▪ Turundusmaterjalide kujundamine vabavaraliste programmide abil (Ipiccy,
Befunky, Canva, Lunapic, PDFCandy, Pixlr) (8 tundi).
▪ Videoklippide kavandamine ja komponeerimine. Võte. (2 tundi)
▪ Videosisu töötlemine DaVinci Resolve´is ja Clipchampis. Üleslaadimine, töötlemine, audio, subtiitrid (8 tundi).
▪ Tehistaibu kasutamine pildi- ja videoloomes. (2 tundi)
▪ Üleslaadimine sotsiaalmeediasse (2 tundi)
▪ Veebiressursid tasuta kasutamiseks (Creative Market, Pngtree, Rawpixel) (2 tundi)
C: Iseseisev töö (11h)
Oma tootefotode ning toodet toetavate fotode lavastamine ja pildistamine (2 tundi), piltide
organiseerimine, nimetamine ja arvutisse tõmbamine (1 tund), videosisu kavandamine, filmimine, töötlemine ja üleslaadimine (4 tundi), turundusmaterjalide
planeerimine, fotode töötlemine ja materjalide kujundamine (4 tundi)
Lisateave
Koolitustasus ei sisaldu majutus ega toitlustus. E-R on võimalik einestada kooli sööklas lisatasu eest. Majutuse võimalus lisatasu eest kooli õpilaskodus, Nooruse 1, Räpina. Majutuskoha broneerib soovija ise tel.; 5333 3554, tööpäevadel: E-N kell 9.00 – 19.00 ja R kell 8.00 – 17.00. Broneerimisel öelda kursuse nimetus, millel osalete.
Kursusel osaleja isikuandmete kogumise aluseks on haridus- ja teadusministri määrused 18.09.2013.nr.33 ja 19.06.2015 nr.27. Kursusel osalemise avalduse esitamisega (nii veebivormi kui ka suuliselt kohapeal, telefoni ja e-posti teel) kinnitate, et lubate enda andmeid, mis on käesoleva kursuse käigus kogutud, edastada Haridusministeeriumile statistika tegemiseks ja kasutada tagasisideküsitluste läbiviimiseks.
NB! Alloleva registreerimisvormi täitmise ja edastamisega kinnitate, et olete tutvunud kursuse õppekava ja täienduskoolituse õppekorraldusega, sh olete teadlik, et vastavalt õppekorralduse punktidele 1.7.3 ja 1.7.5 säilib kursusele kohale ilmumata jätmise ja katkestamise korral täiemahuline koolituskoha maksumuse kompenseerimise kohustus (käesoleval juhul 960€).
Kursusel osalemiseks on vajalik eelregistreerimine, sest kohtade arv on piiratud. Registreerimine kursusele lõpetatakse 7 tööpäeva enne koolituse algust või õppegrupi täitumisel. Grupi mittetäitumisel jätab Räpina Aianduskool endale õiguse kursuse algust edasi lükata või kursus ära jätta.
Registreerumisvormi edastamine ei garanteeri kohta õppegrupis. Kursusehuviliste nimekirja lisamise alus on korrektselt täidetud registreerimisvorm ja kuulumine sihtgruppi. Konkursi tekkimise korral otsustatakse õppegruppi pääsemine “Põhjenduse” lahtris oleva motivatsioonikirjelduse põhjal. Koolitusjuht võtab teiega enne kursuse algust e-posti teel ühendust!
Õppegrupis kohti veel: 0
Registreerumine lõppenud.
